12. October 2018
Kas oled vanuses 16-30 ja oled läbi viinud projekti, millel on ka Euroopa mõõde? Kandideeri Karl Suure Euroopa noorteauhinnale ja võida kuni 7500eurone preemia ning reis Aachenisse!
Auhinnast
Karl Suure Euroopa noorteauhinda, mille algatas Euroopa Parlament koos Aachenis asuva Karl Suure rahvusvahelise auhinna sihtasutusega, antakse 16-30 aastaste noorte poolt läbiviidavatele projektidele. Võiduprojektid näitavad eeskuju Euroopas elavatele noortele ja toovad konkreetseid näiteid ühtse kogukonnana elavatest eurooplastest.
Kolm võitjat valitakse riiklike žüriide poolt nomineeritud projektide hulgast. Parim projekt saab auhinnaks 7500 eurot, paremuselt teine projekt 5000 eurot ja kolmas 2500 eurot.
Iga riigi esindajad kutsutakse ka auhinnatseremooniale Aachenisse 2019. a mais.
Reeglid ja detailid taotlemise kohta leiad Karl Suure auhinna kodulehelt.
Liitu aruteluga sotsiaalmeedias, kasutades teemaviidet #ECYP2019.
Küsimuste korral kirjuta firstname.lastname@example.org
Ajakava
• 11. oktoober 2018: Konkursi algus
• 28. jaanuar 2019: Projektide esitamise tähtaeg
• 15. märts 2019: Kohalike võitjate väljakuulutamine
• 28. mai 2019: Auhinnatseremoonia Aachenis